recursal/SuperWikiNEXT-32B huggingface dataset:
चित्रकार द्वारा कल्पित और्ट बादल का चित्र - ऊपर बाएँ की और काइपर घेरा दिखाया गया है
**और्ट बादल** या **और्ट क्लाउड** एक गोले के रूप का धूमकेतुओं का बादल है जो सूर्य से लगभग एक प्रकाश-वर्ष के दूरी पर हमारे सौर मण्डल को घेरे हुए है। इसमें अरबों की संख्या में धूमकेतु हैं। खगोलीय इकाई में एक प्रकाश वर्ष लगभग ५०,००० ख॰ई॰ होता है (१ ख॰ई॰ पृथ्वी से सूरज की दूरी है), यानि और्ट बादल सूरज से पृथ्वी के मुक़ाबले में पचास हज़ार गुना अधिक दूर है। और्ट बादल सौर मण्डल के सब से दूर-तरीन क्षेत्र है। सौर मण्डल के काइपर घेरे और बिखरा चक्र वाले क्षेत्र - जो वैसे बहुत बाहर की ओर माने जाते हैं - दोनों और्ट बादल के हज़ार गुना अधिक सूरज के पास है। यह बात ध्यान योग्य है के वैज्ञानिकों ने और्ट बादल के अस्तित्व के मिल जाने की भविष्यवाणी तो की है लेकिन इसके अस्तित्व का अभी कोई पक्का प्रमाण नहीं मिला है। मानना है के और्ट बादल हमारे सौर मण्डल की गुरुत्वाकर्षक सीमा पर है और उसके बाद सूरज का खिचाव बहुत कम रह जाता है।

और्ट बादल के क्षेत्र
--------------------

वैज्ञानिकों का मानना है के और्ट बादल के दो भिन्न क्षेत्र हैं -

* गोले के अकार का **बाहरी और्ट बादल** - यह एक पूरा गोला है जो पूरे सौर मण्डल को बाहर से ढके हुए है
* चक्र के अकार वाले **भीतरी और्ट बादल** - यह एक चपटा चक्र है जो सौर मण्डल के चक्र के बाहर और बहरी और्ट बादल के अन्दर है

इन्हें भी देखें
---------------

* सौर मण्डल
* धूमकेतु

| द • वा • बसौर मण्डल |
| --- |
|  |
| **सूर्य** · बुध · शुक्र · पृथ्वी · मंगल · *सीरीस* · बृहस्पति · शनि · अरुण · वरुण · यम · *हउमेया* · *माकेमाके* · *एरिस* |
| **ग्रह** · **बौना ग्रह** · **उपग्रह** - चन्द्रमा · मंगल के उपग्रह · क्षुद्रग्रह · बृहस्पति के उपग्रह · शनि के उपग्रह · अरुण के उपग्रह · वरुण के उपग्रह · यम के उपग्रह · *एरिस* के उपग्रह |
| **छोटी वस्तुएँ**:   उल्का · क्षुद्रग्रह (क्षुद्रग्रह घेरा‎) · किन्नर · वरुण-पार वस्तुएँ (काइपर घेरा‎/बिखरा चक्र) · धूमकेतु (और्ट बादल) |
| **कडपा ज़िलाKadapa districtగుంటూరు జిల్లా** |
| --- |
| मानचित्र जिसमें कडपा ज़िलाKadapa districtగుంటూరు జిల్లా हाइलाइटेड है |
| सूचना |
| **राजधानी** : | कडपा |
| **क्षेत्रफल** : | 15,379 किमी² |
| **जनसंख्या**(2011): • घनत्व : | 28,84,524 189/किमी² |
| **उपविभागों के नाम:** | तहसील |
| **उपविभागों की संख्या:** | 50 |
| **मुख्य भाषा(एँ):** | तेलुगू |

**कडपा जिला**, भारतीय राज्य आंध्र प्रदेश के रायलसीमा क्षेत्र का एक जिला है। इसके पड़ोसी जिलों में दक्षिण में चित्तूर, उत्तर में प्रकाशम तथा कुर्नूल पूर्व में नेल्लौर तथा पश्चिम में अनन्तपुर का नाम आता है। इस जिले से होकर पेन्नार नदी बहती है।

क्षेत्रफल - वर्ग कि.मी.

जन गणना
-------

2001 जनगणना के अनुसार इसकी जनसंख्या - 26,01,797 है।

इतिहास और विरासत
----------------

इस जिले का ईसापूर्व इतिहास ज्ञात है जब यह मौर्य साम्राज्य के अन्तर्गत आता था। उसके बाद यह सातवाहनों के साम्राज्य का अंग बना। कडप्पा का नाम *गडापा* से आया है जिसका तेलगू भाषा में अर्थ होता है - *चरम* या *पारसीमा*। कहा जाता है पूर्व में लोग तिरुपति मंदिर के दर्शन से पहले इस जिले के *देवुनी कडापा* मंदिर में जाते थे।

यहां का एक प्रसिद्ध स्थल पेद्दा दरगाह या अमीन पीर दरगाह भी है जहाँ *हज़रत ख़्वाज़ा सैय्यद शाह पीरूल्लाह मुहम्मद-उल-हुसैनी* ने जीव समाधि ली थी। इसका *दूसरा अजमेर* भी कहते हैं। हाल में यह चर्चा में इसलिए आया था कि यहां पर जया बच्चन, अभिषेक तथा ऐश्वर्या राय विशेष प्रार्थना करने आए थे। इसके अतिरिक्त संगीतकार ए आर रहमान भी इसके दर्शनार्थ यहां आया करते हैं।

मस्ज़िद-ए-आज़म फ़ारसी कला में बनी एक सुन्दर मस्जिद है जिसे १६९१ में औरंगजेब ने बनवाया था। कडप्पा का सेंट मेरी का गिरिजाघर भी प्रसिद्ध है जहाँ माँ मेरी की प्रतिमा को रोम से लाकर स्थापित किया गया था।

इस जिले को १८०८ में जिला बनाया गया था।

भूगोल
-----

आंध्र प्रदेश के जिले.
कडपा जिले का विस्तीर्ण 15,938 वर्ग किलोमीटर (6,154 वर्ग मील) है।, तुलना करें तो केनडा के प्रिन्स पेट्रिक द्वीप के समान है। 

इस की मुख्य नदियां पेन्नार नदी, चित्रावती नदी, कुन्डेरू नदी, पापघ्नी नदी, सागिलेरू, बाहुदा नदी और चेय्येरू नदी इत्यादी हैं। इस जिले में जंगल 5,050 km² हैं, जो कि जिले के वैशाल्य का 32.87% हिस्सा है।

सन्दर्भ
-------

1. ↑  Srivastava, Dayawanti et al. (ed.) (2010). "States and Union Territories: Andhra Pradesh: Government". *India 2010: A Reference Annual* (54th संस्करण). नई दिल्ली, भारत: Additional Director General, Publications Division, Ministry of Information and Broadcasting (India), भारत सरकार. पपृ॰ 1111–1112. आई॰ऍस॰बी॰ऍन॰ 978-81-230-1617-7. अभिगमन तिथि 11 October 2011.सीएस1 रखरखाव: फालतू पाठ: authors list (link)
2. ↑  "Island Directory Tables: Islands by Land Area". संयुक्त राष्ट्र Environment Program. 18 February 1998. मूल से 20 फ़रवरी 2018 को पुरालेखित. अभिगमन तिथि 11 October 2011. Prince Patrick Island 15,848

बाहरी कडियां
------------

| * दे
* वा
* सं
आन्ध्र प्रदेश |
| --- |
| राजधानी: **अमरावती** |
| विषय | 
* इतिहास
* राजनीति
* तेलुगु लोग

 |
| जिले | 
* अनन्तपुर
* चित्तूर
* पूर्व गोदावरी
* गुन्टूर
* कडप्पा
* कृष्णा
* कर्नूल
* नेल्लोर
* प्रकासम
* श्रीकाकुलम
* विशाखापट्टनम
* विजयनगरम
* पश्चिम गोदावरी

 |
| प्रधान शहर | 
* हैदराबाद
* विशाखापत्तनम
* विजयवाड़ा
* तिरुपति
* गुंटूर
* राजमंड्री
* काकीनाडा
* नेल्लौर
* कुरनूल
* अनंतपुर
* एलूरु
* मछलीपट्टनम
* कडपा

 |
कतला मछली
**कतला** या **भाकुर** (Gibelion catla) मछली की एक जाति है। यह भारत, नेपाल, म्यांमार, बांग्लादेश एवं पाकिस्तान की नदियों एवं स्वच्छ जलस्रोतों में पायी जाती है।वैज्ञानिक नाम :- कतला
सामान्य नाम :- कतला, भाखुर
भौगोलिक निवास एवं वितरण
कतला एक सबसे तेज बढ़ने वाली मछली है यह गंगा नदीय तट की प्रमुख प्रजाति है। भारत में इसका फैलाव आंध्रप्रदेश की गोदावरी नदीं तथा कृष्णा व कावेरी नदियों तक है। भारत में असम, बंगाल, बिहार, उत्तरप्रदेश, मध्यप्रदेश में सामान्यतया कतला के नाम से, उड़ीसा में भाकुर, पंजाब में थरला, आंध्र में बीचा, मद्रास मे थोथा के नाम से जानी जाती है।

पहचान के लक्षण
शरीर गहरा, उत्कृष्ट सिर, पेट की अपेक्षा पीठ पर अधिक उभार, सिर बड़ा, मुंह चैड़ा तथा उपर की ओर मुड़ा हुआ, पेट ओंठ, शरीर ऊपरी ओर से धूसर तथा पाष्र्व व पेट रूपहला तथा सुनहरा, पंख काले होते हैं।

भोजन की आदत
यह मुख्यतः जल के सतह से अपना भोजन प्राप्त करती है। जन्तु प्लवक इसका प्रमुख भोजन है। 10 मिली मीटर की कतला (फाई) केवल युनीसेलुलर, एलगी, प्रोटोजोअन, रोटीफर खाती है तथा 10 से 16.5 मिली मीटर की फ्राई मुख्य रूप से जन्तुप्लवक खाती है, लेकिन इसके भोजन में यदाकदा कीड़ों के लार्वे, सूक्ष्म शैवाल तथा जलीय धास पात एवं सड़ी गली वनस्पति के छाटे टुकड़ों का भी समावेश हाते है।

अधिकतम साईज
लंबाई 1.8 मीटर व वजन 60 किलो ग्राम।

परिपक्वता एवं प्रजनन
कतला मछली 3 वर्ष में लैगिकं परिपक्वता प्राप्त कर लेती है। मादा मछली में मार्च माह से तथा नर में अप्रैल माह से परिपक्वता प्रारंभ होकर जून माह तक पूर्ण परिपक्व हो जाते है। यह प्राकृतिक नदीय वातावरण में प्रजनन करती है। वर्षा ऋतु इसका मुख्य प्रजनन काल है।

अंडा जनन क्षमता
इसकी अण्ड जनन क्षमता 80,000 से 1,50,000 अण्डे प्रतिकिलो ग्राम होती है, सामान्यतः कतला मछली में 1.25 लाख प्रति किलो ग्राम अण्डे देने की क्षमता होती है। कतला के अण्डे गोलाकार, पारदर्षी हल्के लाल रंग के लगभग 2 से 2.5 मि.मी. ब्यास के जा निषेचिन होने पर पानी में फलू कर 4.4 से 5 मि.मी. तक हो जाते है, हेचिंग होने पर हेचलिंग 4 से 5 मि.मी. लंबाई के पारदर्शी होते है।

आर्थिक महत्व
भारतीय प्रमुख शफर मछलियो मे कतला मछली शीध्र बढ़ने वाली मछली है, सघन मत्स्य पालन में इसका महत्वपूर्ण स्थान है, तथा प्रदेश के जलाषयो एवं छोटे तालाबों मे पालने योग्य है। एक वर्ष के पालन में यह 1 से 1.5 किलोग्राम तक वजन की हो जाती है। यह खाने में अत्यंत स्वादिष्ट तथा बाज़ारों में ऊँचे दाम पर बिकती है।

सन्दर्भ
-------

1. ↑  Catla catla (Hamilton, 1822) Archived 2017-01-05 at the Wayback Machine FAO Fisheries and Aquaculture Department, Cultured Aquatic Species Information Programme
भारतीय मॉडल, टेलीविजन और फिल्म अभिनेतासाँचा:SHORTDESC:भारतीय मॉडल, टेलीविजन और फिल्म अभिनेता

**करन कुन्दरा** (जन्मगत नाम: वीर करन कुन्दरा, जन्म अक्तुबर ११, १९८४, स्थान जालंधर, पंजाब) एक भारतीय टीवी अभिनेता हैं। टीवी दुनिया में आने से पहले ये अपने पारिवारिक व्यवसाय में थे।

व्यक्तिगत जीवन
--------------

इनका जन्म जालंधर (पंजाब, भारत) के एक व्यवसाय परिवार में हुआ था। वह अपने परिवार के सबसे युवा सदस्य हैं और उनके तीन बहनें भी है जो उनसे उमर में बडी है। करन कुन्दरा ने अपनी पढ़ाई राजस्थान के अजमेर स्थित मेयो कॉलेज में की थी और वह एक एमबीए की डिग्री प्राप्त कर स्नातक बने। यह डिग्री उन्हें युएसए से प्राप्त हुआ था।

करन कुन्दरा 'कितनी मुहब्बत है' धारावाहिक से अपनी पूर्व सह-अभिनेत्री कृतिका कामरा को लगभग फरवरी २०१० से २०१२ की शुरुआत तक २ साल तक डॅटिंग कर चुके हैं।

एक मॉडल से अभिनेता होने, एवं एक व्यापारी होने के साथ साथ करन एक अंतरराष्ट्रीय कॉल सेंटर के मालिक भी है। वह अपने पिता के साथ निर्मित हो रही इमारतों को ढांचागत सुविधाएँ उपलब्ध करवाने का व्यवसाय करते हैं। पंजाब के जालंधर शहर में स्थित 'इन्सिग्निया शॉपिंग मॉल' इनकी हाल ही में निर्मित प्रकल्पों में से एक है।

टेलिविज़न
---------

करन ने अपनी अभिनय की शुरुआत २००८ में एनडीटीवी इमेजिन चैनल पर प्रसारित धारावाहिक 'कितनी मुहब्बत हैं' में अर्जुन पुंज की मुख्य भूमिका से की थी। २००९ में उन्होंने सोनी टीवी पर प्रसारित धारावाहिक 'बेताब दिल की तमन्ना है' में वीरु की मुख्य भूमिका निभाई। इसी चैनल पर प्रसारित 'आहट' धारावाहिक में एक युवराज के भूत का किरदार निभाने के बाद वह स्टार प्लस पर प्रसारित डांस रिएलिटी शो 'ज़रा नच के दिखा' में हिस्सा लिया।

करन को आखिरी बार अपनी पहली सीरियल 'कितनी मुहब्बत है' के सीक़्वल (इमेजिन टीवी पर प्रसारित) में अर्जुन सिंहानिया की मुख्य भूमिका में अभिनय करते हुए देखा गया था। जनता की मांग पर इस धारावाहिक को वापस लाया गया था।

| वर्ष | धारावाहिक | भूमिका | सह-अभिनेत्री | चैनल |
| --- | --- | --- | --- | --- |
| २००९ | कितनी मोहब्बत है | अर्जुन पुंज | कृतिका कामरा | एनडीटीवी इमेजिन |
| २००९-२०१० | बेताब दिल की तमन्ना है | वीरु | सुमना दास | सोनी एंटरटेन्मेंट टेलिविज़न |
| २०१० | आहट | हर्ष खांडेपारकर | क्रतिका सेनगार | सोनी एंटरटेन्मेंट टेलिविज़न |
| २०१० | ज़रा नच के दिखा | स्वयं |  | स्टार प्लस |
| २०१०-२०११ |  कितनी मुहब्बत है २ | अर्जुन सिंहानिया | कृतिका कामरा | इमेजिन टीवी |
| २०१२-वर्तमान | गुमराह एंड ऑफ इनोसेंस | स्वयं (संचालक) |  | चैनल वी एवं स्टार प्लस |
| २०१२ | तेरी मेरी लव स्टोरीज़ | करन कपूर | पूजा शर्मा | स्टार प्लस |
| २०१२ | वी द सीरियल | स्वयं | कृतिका कामरा | चैनल वी |
| २०१५ | एम टी वी फ़ना | विवान | चेतना पांडे | एम टी वी |
| २०१६ | ये कहाँ आ गए हम | राहुल |  | एंड टीवी |
| २०१८ | दिल ही तो है | रित्विक नून | योगिता बिहानी | सोनी टीवी  अल्ट बालाजी |

फिल्मों की सूची
---------------

* प्योर पंजाबी - 2011-12
* जट रोमांटिक - 2012
* हॉरर स्टोरी (हिन्दी) - 2013

सम्बन्धित जानकारी
-----------------

1. ↑  "Karan Kundra Profile-family,new show and other info". मूल से 16 जनवरी 2013 को पुरालेखित. अभिगमन तिथि 13 दिसंबर 2012.
2. ↑  NetNewsPublisher. "Karan Kundra in new look for Kitni Mohabbat Hai 2!". Netnewspublisher.com. मूल से 21 अगस्त 2011 को पुरालेखित. अभिगमन तिथि 2012-05-28.

बाहरी संकेत
-----------

* Karan Kundra
* Karan Kundra's Official Page
* इंटरनेट मूवी डेटाबेस पर करन कुन्दरा
**किशन महिपाल** (1 जनवरी 1979) उत्तराखंड की दूरस्थ पहाड़ी क्षेत्र से एक लोकगायक। उत्तराखण्ड के पारंपरिक स्थानीय लोकगीतों को अपनी आवाज की मधुरता देखकर आज उत्तराखंड-सिनेमा के गायकों में अपनी एक अलग पहचान बनाई। गायक, गीतकार, निर्देशक, प्रतिभाशाली कलाकार किशन महिपाल... युवाओं की पहली पंसद, पिछले कुछ वर्षों में उत्तराखण्डी संगीत की ऊँचाइयों पर उभरकर आया है।

बैकग्राउंड (पृष्ठभूमि)
----------------------

**किशन महिपाल** का जन्म इन्द्रधारा गांव (बद्रीनाथ, उत्तराखंड) के एक भोटिया परिवार में हुआ है। उनके बचपन का नाम रमेश है। उनकी माँ श्रीमती जेट्ठी देवी एक गृहणी हैं और पिता स्व. श्री नारायण सिंह एक किसान थे। अपनी उच्च स्तरीय पढाई पूरी करने के बाद किशन ने **एमकॉम** एकाउंट्स से व एमए अर्थशास्त्र से पीजी कॉलेज गोपेश्वर चमोली से संपन्न की। वर्ष २००३ में वह पीजी कॉलेज (जे सी) के स्टूडेन्ट लीडर भी रहे। किशन की बचपन से ही संगीत की और दिलचस्पी थी इसीलिए वो एनुअल फुन्कसेन व सांस्कृतिक प्रोग्राम्स में अपनी प्रस्तुतियां देते थे।

एल्बम
-----

1. ओ.. रे.. सांगली,
2. हो.. जिया,
3. ऐ...जाणु ... रै,
4. सुरिमा,
5. सेमन्या बौजी
6. जय नंदा नंदुला,
7. घूघती २,

सन्दर्भ
-------

1. ↑  "गढ़वाली गायक किशन महिपाल के गीतों पर जमकर थिरके लोग". *Amar Ujala*. अभिगमन तिथि 2021-11-21.
2. ↑  "Kishan Mahipal - Uttarakhandi Singer, Director, Actor, Musician | किशन महिपाल - उत्तराखंडी गायक, निदेशक". *umjb.in* (अंग्रेज़ी में). अभिगमन तिथि 2022-12-13.[*मृत कड़ियाँ*]
3. ↑  "लोक गायक किशन महिपाल और हेमा करासी ने बांधा समा, जमकर झूमे लोग". *m.jagran.com*. अभिगमन तिथि 2022-07-22.
**कतर्नियाघाट वन्य अभ्यारण्य** (Katarniaghat Wildlife Sanctuary) भारत के उत्तर प्रदेश राज्य के बहराइच ज़िले की मिहींपुरवा तहसील में स्थित एक वन्य अभ्यारण्य है। यह 400.6 कि॰मी2 (154.7 वर्ग मील) क्षेत्रफल पर नेपाल की सीमा के समीप तराई क्षेत्र में विस्तारित है। इसकी स्थापना सन् 1975 में हुई और सन् 1987 में इसे बाघ संरक्षण के लिए प्रोजेक्ट टाइगर के अधीन लाया गया। किशनपुर वन्य अभ्यारण्य और दुधवा राष्ट्रीय उद्यान के साथ मिलाकर यह दुधवा बाघ अभ्यारण्य बनाता है।

विवरण
-----

जैव विविधता एवं बाघों के संरक्षण के लिए इस वन्यजीव अभ्यारण्य को प्रोजेक्ट टाइगर में सम्मिलित किया गया है। कल कल करती हुई आकर्षक गिरवा नदी संकटग्रस्त गांगेय डोल्फिन विशालकाय मगर तथा कछुए का प्रिय वास स्थल है। बड़े-बड़े घास के मैदानों साल साखू एवं सगोंन के घने वनों तथा जलीय क्षेत्रों को अपने में समेटे यह वन्य जीव प्रभाग जैव विविधता में अति समृद्धि क्षेत्र है। बाघों कि दहाड़ से थर्रयाये वनों कीवृक्षों की शाखाओं पर आराम करते तेंदुए कुलाचें भरते चीतल पाड़ा बारासिंघ्हा सांभर कांकड तथा लम्बे थुथून से वन भूमि खोदते जंगली सूअर वृक्ष की डालों से झूलते बंदरों व लंगूरों का अवलोकन नैसर्गिक अनुभूतियों हैं। वन्य जीवों की प्रचुरता को संरक्षित करने के उद्देश्य से उतर प्रदेश सरकार ने इस प्रभाग को ६ प्रखंडो में बांटा है जिसमें से चार प्रखंड (कतर्निया, निशानागारा, मुर्तिहा, भारथापुर) को वन्य जीव प्रारक्षण के तहत कोर ज़ोन तथा शेष दो प्रखंडों मोतीपुर और ककरहा को बफर ज़ोन धोषित किया है। इस वन्य जीव प्रभाग के मध्य से ही उत्तर पूर्व रेलवे की छोटी लाइन तथा बिछिया कतर्निया पर्यटक स्थल को जोड़ती सड़क मार्ग एक दूसरे के समानांतर गुजरती है।

इन्हें भी देखें
---------------

* प्रोजेक्ट टाइगर
* बहराइच ज़िला
* किशनपुर वन्य अभयारण्य
* दुधवा राष्ट्रीय उद्यान

सन्दर्भ
-------

1. ↑  Mathur, P. K. and N. Midha (2008). *Mapping of National Parks and Wildlife Sanctuaries, Dudhwa Tiger Reserve* Archived 12 अप्रैल 2015 at the Wayback Machine. WII – NNRMS - MoEF Project, Final Technical Report. Wildlife Institute of India, Dehradun.
2. ↑  Tripahti, K. P. Singh, B. (2009). *Species diversity and vegetation structure across various strata in natural and plantation forests in Katerniaghat Wildlife Sanctuary, North India*. Tropical Ecology 50(1): 191–200.
**कल्पना पटवारी** एक भारतीय प्लेबैक और लोक गीत गायिका हैं। इन्होंने *जुनून - कुछ कर दिखाने का* (2008) नाम के रियलिटी शो में भी भाग लिया था, जिसका प्रसारण एनडीटीवी इमेजीन पर हुआ था। हालांकि इन्हें इनके कई सारे लोकगीतों को गाने और इनके प्रसिद्ध गानों के कारण जाना जाता है।

निजी जीवन
---------

कल्पना का जन्म 27 अक्टूबर 1978 को असम के बरपेटा जिले में हुआ था। इन्होंने अंग्रेजी साहित्य की पढ़ाई *कॉटन कॉलेज* से की और 1996 में लखनऊ में इन्होंने भारतीय शास्त्रीय संगीत का ज्ञान लिया। इन्होंने मात्र चार साल की उम्र से ही सार्वजनिक रूप से कार्यक्रम करना शुरू कर दिया था। इनके पिता बिपिन पटवारी, जो खुद एक लोकगीत गायक हैं, के द्वारा इन्हें बचपन में ही कमरुपिया और गोलपोरिया नाम के असम लोकगीतों का अभ्यास करा दिया गया था। इन्होंने लखनऊ के *भटखण्डे म्यूजिक इंस्टीट्यूट यूनिवर्सिटी* से भारतीय शास्त्रीय संगीत में संगीत विशारद का अभ्यास किया था। इन्होंने कई भोजपुरी गाने भी गाये हैं, जिसमें पूर्वी, पचरा, कजरी, सोहर, विवाह गीत, चायता और नौटंकी शामिल है।

कल्पना ने भिखारी ठाकुर के कार्यों पर बहुत मेहनत से कार्य किया और उनके जीवन और कार्यों पर आधारित एल्बम बनाया था।

करियर
-----

### गायिकी

कल्पना पटवारी पहली ऐसी भोजपुरी गायिका हैं, जो खड़ी बिरह के वर्षों पुरानी परंपरा को अंतरराष्ट्रीय मंच पर पेश किया। ये 2013 में एक डॉक्युमेंट्री फिल्म, *बिदेसिया इन बंबई* में भी दिखी थीं, जो फिल्म 8 दिसम्बर 2013 को दिखाई गई थी। इस फिल्म में कहीं दूर स्थान से आ कर बसे मजदूरों के नजर से मुंबई को दिखाया गया है। इसमें दृश्य के साथ साथ इनका संगीत भी है।

इन्हें *इंडियन अराइवल डे* के लिए सांस्कृतिक मामले के मंत्रालय द्वारा लेटिन अमेरिकी देशों में 15 दिन के यात्रा पर भी बुलाया गया था। ये पहली महिला गायिका भी हैं, जो छपराहिया पूर्वी स्टाइल में गाना गाईं और जिनके गाने को रिकॉर्ड भी किया गया। इससे पहले तक इस स्टाइल में पुरुष गायकों की आवाज ही रिकॉर्ड की गई थी।

### राजनीतिक

जुलाई 2018 में कल्पना ने पटना में भारतीय जनता पार्टी से जुड़ गईं। इस दौरान इसके अध्यक्ष अमित शाह और बिहार के उप मुख्यमंत्री सुशील कुमार मोदी शामिल थे।

सन्दर्भ
-------

1. ↑  "Meet Kalpana Patowary, the Assamese 'Bhojpuri Melody Queen' from Guwahati!". The North East Today. 2016-10-28.
2. ↑  "Kalpana Patowary OkListen!". OkListen. मूल से 21 मार्च 2019 को पुरालेखित. अभिगमन तिथि 21 मार्च 2019.
3. ↑  "Assamese singer Kalpana Patowary resurrects Bhojpuri Shakespeare". *easternfare.in*. Eastern Fare Music Foundation. मूल से 20 जुलाई 2015 को पुरालेखित. अभिगमन तिथि 27 July 2015.
4. ↑  "Folk traditions to come alive". *Deccan Herald*. 21 July 2015. मूल से 28 नवंबर 2018 को पुरालेखित. अभिगमन तिथि 27 November 2018.
5. ↑  Tripathi, Shailaja (16 June 2012). "On the Shakespeare of Bhojpuri". *The Hindu*. मूल से 25 दिसंबर 2013 को पुरालेखित. अभिगमन तिथि 21 मार्च 2019.
6. ↑  "Meet Kalpana Patowary, the Assamese 'Bhojpuri Melody Queen' from Guwahati!". The North East Today. 2016-10-28. मूल से 21 अक्तूबर 2016 को पुरालेखित. अभिगमन तिथि 21 मार्च 2019.
7. ↑  "Kalpana Patowary had a chat with us about her musical journey!". The Score Magazine. 2016-08-25. मूल से 21 मार्च 2019 को पुरालेखित. अभिगमन तिथि 21 मार्च 2019.
8. ↑  "Bhojpuri singer Kalpana Patowary joins BJP". Times Of India. 2018-07-13. मूल से 14 अक्तूबर 2018 को पुरालेखित. अभिगमन तिथि 21 मार्च 2019.

बाहरी कड़ियाँ
-------------

* इंटरनेट मूवी डेटाबेस पर कल्पना पटवारी
**कलाबाज़** 1977 में बनी हिन्दी भाषा की फिल्म है।

संक्षेप
-------

चरित्र
------

विजय (देव आनन्द) और राधा 'बनाम' लीज़ा (ज़ीनत अमान) कलाबाज़ है और सर्कस में काम करते है जिसका मालिक राधा के पिता जी डी सप्रू (प्रदीप कुमार) है| दोनों में प्रेम भी है| सर्कस में नीचे बचाव वाली जाली के बिना एक जांबाज़ प्रदर्शन में दोनों में तालमेल नहीं होता और राधा ज़मीन पर गिर बहुत ज़ख़्मी होती है| इलाज़ के बाद उसका चेहरा पूरी तरह बिगड़ जाता है| विजय को अपना नया चेहरा न दिखाने के लिए वह विदेश चली जाती है| इधर पंडितों का एक बृंद विजय से भारत-बर्मा सीमा पर लगी दुर्गम पहाड़ियों में पड़ी श्रीकृष्ण और देवी राधा के मूर्तियाँ ढूंढ लाने की विनती करते है| उनकी बात मान विजय, चंगू (असरानी), मंगू (तरुण घोष) व सैंडोज़ (हरक्यूलीस) को साथ लिए चल पड़ता है| रास्ते में उनकी भेंट सप्रू व उनकी भतीजी टीना (ज़ीनत अमान), जो राधा की हमशक्ल है, से होती है| एक मरते हुए पुजारी (ए के हंगल) से भी उनकी भेंट होती है| कहानी के शेष भाग में यह दिखाया गया है, क्या विजय उन मूर्तियों को लाने में और टीना के रूप में राधा को पहचानने में सफल होता है|

मुख्य कलाकार
------------

* देव आनन्द - विजय
* ज़ीनत अमान - लीज़ा/राधा सप्रू/टीना
* प्रदीप कुमार - जी डी सप्रू, सर्कस मालिक
* असरानी - चंगू
* तरुण घोष - मंगू
* हरक्यूलीस - सैंडोज़
* ए के हंगल - पुजारी
* देव कुमार - किंग माँग
* सुजीत कुमार - मल्होत्रा
* ललिता कुमारी - तारा
* विकास आनन्द
* दर्शन अरोड़ा
* राम मोहन

दल
--

* *निर्देशक* - अशोक रॉय
* *निर्माता* - यश कोहली
* *कथा* - तरुण घोष
* *पटकथा* - कॉल तरुण सेन
* *संवाद* - एस एम अब्बास
* *संपादक* - बाबु शेख
* *छायांकन* - डी के प्रभाकर

संगीत
-----

सभी गीत आनंद बख्शी द्वारा लिखित; सारा संगीत कल्याणजी आनंदजी द्वारा रचित।

| गने |
| --- |
| क्र॰ | शीर्षक | गायक | अवधि |
| 1. | "अरे रूठे है तो मान जाएंगे" | किशोर कुमार | 5:28 |
| 2. | "अरे हमसे जो टकराएगा" | किशोर कुमार, आशा भोसले | 4:44 |
| 3. | "प्यारा प्यारा समा है प्यार करले" | किशोर कुमार | 3:35 |
| 4. | "प्यारा प्यारा समा है प्यार करले" | लता मंगेशकर | 3:45 |

रोचक तथ्य
---------

परिणाम
------

### बौक्स ऑफिस

### समीक्षाएँ

नामांकन और पुरस्कार
-------------------

बाहरी कड़ियाँ
-------------

* *कलाबाज़*  इंटरनेट मूवी डेटाबेस पर
**ऐनी मोन्सन** एक अंग्रेजी वनस्पतिशास्त्री और पौधों और कीड़ों के संग्रहकर्त्ता थी। उनका जन्म १७२६ में डार्लिंगटन, इंग्लैंड में हुआ था। वह हेनरी वेन की बेटी और चार्ल्स द्वितीय की पोती थी। १७४६ में, उन्होंने क्रेगिएहॉल के चार्ल्स होप-वेरे से शादी की और उसके दो बेटे थे। 
फिर बाद में १७५७ में, उन्होंने लिंकनशायर के कर्नल जॉर्ज मोनसन से शादी की चूंकि उसके नए पति का कैरियर भारतीय सेना के साथ था, उसने अपना अधिकांश समय कलकत्ता में बिताया, जहां वह एंग्लो-भारतीय समाज में प्रमुख बन गई।

१७६० में, वह पहले से ही एक "उल्लेखनीय महिला वनस्पतिशास्त्री" के रूप में वनस्पति समुदाय के लिए अच्छी तरह से जानी जाती थी।

१८ फरवरी १७७६ को कलकत्ता में उनकी मृत्यु हो गई।

सन्दर्भ
-------

1. ↑  "Monson [née Vane; other married name Hope-Vere], Lady Anne". *ODNB*. OUP. अभिगमन तिथि 2 November 2013.
2. ↑  Matthew Kilburn, ‘Vane, Anne (d. 1736)’, Oxford Dictionary of National Biography, Oxford University Press, 2004; online edn, May 2008 accessed 19 Feb 2017
3. ↑  "Lady Anne Monson (Biographical details)". British Museum. मूल से 20 फ़रवरी 2017 को पुरालेखित. अभिगमन तिथि 19 February 2017.
**किटा पर्वत** (北岳 किता-डेक) जापान के यमानाशी प्रान्त, "दक्षिणी एल्प्स" (南アルプス मिनमी-अरुमुसू) में, अकीशी पर्वत की एक पर्वत चोटी हैं। यह फ़ूजी पर्वत (फ़ूजीयामा) के बाद जापान का दूसरा सबसे ऊंचा पर्वत हैं, और इसे "दक्षिणी एल्प्स का राजा" के रूप में जाना जाता हैं। यह जापान के 100 प्रसिद्ध पर्वतों में शामिल हैं। यह मिनामी एल्प्स नेशनल पार्क में मिनामी-एल्प्स शहर के पास स्थित हैं।

नाम की उत्पत्ति
---------------

किटा पर्वत, ऐनो पर्वत और नोतोरी पर्वत, अकीशी पर्वतमाला के मुख्य चोटियाँ हैं। ये तीन पहाड़ एक साथ मिलकर "शिरीन-सानजन" (白根三山) कहलाते है, जिसका अर्थ "तीन श्वेत चोटियाँ" होता हैं। किटा पर्वत नाम का शाब्दिक अर्थ "उत्तरी शिखर" हैं, क्योकि तीन पहाड़ों में यह उत्तरी भाग में स्थित हैं।

भूगोल
-----

पहाड़ के पूर्वी हिस्से में किता-डेक बटटेस (北岳バットレス) एक 600 मीटर (1,969 फुट) लंबा चट्टान हैं। नाकाशीरे पर्वत (中白峰山) और कुसासुबेरी (草すべり) से होते हुए मीरमिताटा (右俣) और इसकें साथ-साथ शिरीनेओ (白根御池) तालाब की उत्तरी दिशा में अल्पाइन पेड़ों के कतार दिखाई देते हैं। चोटी के निकट स्थित मैदान में पौधों के बड़े समूह देखा जा सकता हैं। इस पर्वत में पेड़ों की कलाईन्हेंमम होंडोज़ेन्स (キタダケソウ) प्रजाति पाई जाती है।

आरोहण
-----

किटा पर्वत के आसपास का पर्वत क्षेत्र जापान में सबसे लोकप्रिय हैं, इसका लोकप्रियता में यारी पर्वत और होटाका पर्वत क्षेत्र के बाद दूसरा स्थान हैं। चढ़ाई के लिए पूर्व के ओर से हिरागारा (広河原) और पश्चिम में रयोमाता (両俣) बिंदु है; हालांकि, अधिकांश लोग हिरोगावा से चढ़ना पसंद करते हैं, क्योंकि यहाँ सुविधाएं बेहतर हैं। शीर्ष के निकट दो पर्वत झोंपड़ी हैं जो 150 लोगों के लिए आवास प्रदान करती हैं, और आसपास कैम्प के लिये मैदान की सुविधा भी उपलब्ध हैं। 

किटा पर्वत के शिखर तक के लिये तीन मुख्य मार्ग हैं। पहला हिरोगावारा से शुरू होता हैं, और ओकनबाजावा नदी (大樺沢) के माध्यम से होते हुए, ऊपर दाईकेकेकी घाटी (雪渓)कि ओर जाता हैं।
दुसरा मार्ग नदी घाटी को पहले ही छोड़ शिरिएओइक-कुसबुबेरी जंगल कि ओर निकल जाता हैं। तीसरे रास्ता रोयोमता से शुरू नकाशीरनेज़ावा (中白根沢) से होते हुए पहाड़ की चोटी तक जाता हैं।

चित्र
-----

पहले चोटी से दृश्य।
दूसरे चोटी से दृश्य।
* 
* किता-डेक बटटेसकिता-डेक बटटेस
* दो साइन बोर्ड जो नए और पुराने उन्नयन का संकेत देते हैं।दो साइन बोर्ड जो नए और पुराने उन्नयन का संकेत देते हैं।
*

इन्हें भी देखें
---------------

* फ़ूजी पर्वत

सन्दर्भ
-------

1. ↑  Geographical Survey Institute Archived 2017-12-01 at the Wayback Machine map 25000:1 仙丈ヶ岳 accessed online 8 April 2008.
2. 1 2  "Japan Ultra-Prominences". Peaklist.org. मूल से 6 अप्रैल 2016 को पुरालेखित. अभिगमन तिथि 2015-01-01.
3. ↑  Mount Kita Archived 2011-07-22 at the Wayback Machine. (जापानी) Minami Alps Net. Accessed July 1, 2008.

बाहरी कड़ियाँ
-------------

* स्थलाकृतिक नक्शा (1:25,000)
**डॉ० किल्ली कृपा रानी** (जन्म 19 नवम्बर 1965) आंध्र प्रदेश की सक्रिय राजनीति से जुड़ी महिला हैं। वह एक पूर्व सांसद रह चुकी हैं। वह 2009 से 2014 तक श्रीकाकुलम का भारतीय राष्ट्रीय काँग्रेस की ओर से प्रतिनिधित्व कर चुकी हैं।

प्रारंभिक जीवन
--------------

किल्ली कृपा रानी का जन्म श्रीकाकुलम में हुआ। रानी ने एम० बी० बी० एस० शिक्षा आंध्र मेडिकल कॉलेज, विशाखापट्टनम से पूरी की। रानी का विवाह राममोहन राव से जून 12 1985 को सम्पन्न हुआ। इस विवाह से दो पुत्र पैदा हुए।

कार्य
-----

डॉ० किल्ली कृपा रानी एक प्रशिक्षित डॉक्टर हैं। इसके अतिरिक्त वह अपने पति डॉ० राममोहन राव के नाम से चल रहे धर्मार्थ न्यास की संयोजक भी हैं। पिछले बीस सालों से ग्रामीन क्षेत्रों में मुफ़्त पीने का पानी पहुँचाने के प्रयासों में लगी हैं। मोतियाबिंद से परेशान गरीबों का वह मुफ़्त ऑपरेशन करवाती हैं। वह मन्दिर, मस्जिद और गिरजाघरों के बनाने और नवीकरण में भी रुचि रखती हैं। छात्रों की प्रतिभाओं को आगे लाने के लिए वह विभिन्न योग्यता परिक्षाएँ आयोजित करती हैं। 

रानी 2004 के संसदीय चुनाव हार गई थी। परन्तु वह 2009 के चुनाव में वह चार बार के सांसद येर्रन नायुडु को हराकर सांसद बनने का गौरव प्राप्त कर चुकी हैं।

रानी को मनमोहन सिंह कैबिनेट में सूचना और सूचना प्रौद्योगिकी की राज्य स्तरीय मंत्री का दायित्व दिया गया था।

रुचि
----

रानी को पढ़ने का शौक़ है। उन्हें नशानेबाज़ी (राइफ़ल और पिस्तौल), स्कॉश और क्रिकेट से भी दिलचस्पी है। उन्होंने एक किताब अंग्रेज़ी में प्रकाशित की है जिसका शीर्षक "द हंड्रेड यर्स सागा ऑफ़ नेहरूज़ फ़ैमिली" (The 100 years saga of Nehru's family) है।

सन्दर्भ
-------

1. ↑  "Profile of Members". *Government of India*. मूल से 1 फ़रवरी 2013 को पुरालेखित. अभिगमन तिथि मार्च 1, 2012.
2. 1 2  "DoT Page". DoT. मूल से 6 जुलाई 2013 को पुरालेखित. अभिगमन तिथि 14 फ़रवरी 2014.
3. ↑  "संग्रहीत प्रति". मूल से 29 अक्तूबर 2012 को पुरालेखित. अभिगमन तिथि 15 अप्रैल 2015.
**एल्सीबिएड्स** / / l s b aɪ । ə d iː z / *AL-sib-EYE-ə-deez* (listen) ; Greek  ; c. 450 - 404 ईसा पूर्व) एक प्रमुख एथेनियन राजनेता, वक्ता और जनरल थे। वह अल्कमायोनिडे का अंतिम था, जो पेलोपोनेसियन युद्ध के बाद प्रमुखता से गिर गया था। उन्होंने उस संघर्ष के दूसरे भाग में एक रणनीतिक सलाहकार, सैन्य कमांडर और राजनेता के रूप में एक प्रमुख भूमिका निभाई।

पेलोपोनेसियन युद्ध के दौरान, अल्सीबीएड्स ने कई बार अपनी राजनीतिक निष्ठा को बदल दिया। 410 ईसा पूर्व की शुरुआत में अपने मूल एथेंस में, उन्होंने एक आक्रामक विदेश नीति की वकालत की और सिसिली अभियान के एक प्रमुख प्रस्तावक थे। उनके राजनीतिक शत्रुओं द्वारा उनके खिलाफ बेअदबी के आरोप लगाए जाने के बाद, वह स्पार्टा भाग गए, जहाँ उन्होंने एथेंस के खिलाफ कई प्रमुख अभियानों का प्रस्ताव या पर्यवेक्षण करते हुए एक रणनीतिक सलाहकार के रूप में कार्य किया। हालाँकि, एल्सीबिएड्स ने स्पार्टा में भी शक्तिशाली दुश्मन बना लिए, और फारस को हटा दिया। वहां उन्होंने क्षत्रप टिसाफर्नेस के सलाहकार के रूप में कार्य किया जब तक कि एथेनियन राजनीतिक सहयोगियों ने उनकी याद नहीं की। उन्होंने कई वर्षों तक एथेनियन जनरल (रणनीतिकार) के रूप में कार्य किया, लेकिन दुश्मन अंततः उन्हें दूसरी बार निर्वासित करने में सफल रहे।

विद्वानों ने तर्क दिया है कि अगर सिसिली अभियान निकियास के बजाय एल्सीबिएड्स के आदेश के अधीन था, तो अभियान अपने अंतिम विनाशकारी भाग्य से नहीं मिल सकता था।  उन वर्षों में जब उन्होंने स्पार्टा की सेवा की, एल्सीबिएड्स ने एथेंस के विनाश में महत्वपूर्ण भूमिका निभाई; डिसेलिया पर कब्जा और कई महत्वपूर्ण एथेनियन विषयों के विद्रोह या तो उनके सुझाव पर या उनकी देखरेख में हुए। एक बार अपने मूल शहर में बहाल होने के बाद, उन्होंने एथेनियन जीत की एक कड़ी में एक महत्वपूर्ण भूमिका निभाई जो अंततः स्पार्टा को एथेंस के साथ शांति की तलाश में ले आई। उन्होंने अपरंपरागत रणनीति का समर्थन किया, अक्सर घेराबंदी के बजाय विश्वासघात या बातचीत से शहरों को जीतना।  अल्सीबिएड्स की सैन्य और राजनीतिक प्रतिभाएं वर्तमान में उनकी निष्ठा रखने वाले किसी भी राज्य के लिए अक्सर मूल्यवान साबित होती हैं, लेकिन शक्तिशाली दुश्मन बनाने की उनकी प्रवृत्ति ने सुनिश्चित किया कि वह कभी भी एक स्थान पर लंबे समय तक नहीं रहे; और, युद्ध के अंत तक, जिसे उन्होंने 410 के दशक की शुरुआत में फिर से जगाने में मदद की थी, उनके राजनीतिक प्रासंगिकता के दिन एक पुरानी स्मृति थे।

उद्धरण
------

उद्धरण

1. ↑  A. Vlachos, *Thucydides' Bias*, 59 etc.
2. ↑  P. B. Kern, *Ancient Siege Warfare*, 151.
**कंडाली** अंग्रेजी में नेटल (Nettle) के नाम से जानी जाने वाली यह वनस्पति नेपाल व हिमालय क्षेत्र की मध्य पहाड़ी क्षेत्र तथा उपत्यका में मिलने वाले अट्रिक्यसी परिवार का जलानेवाला झाड़ है। इसमें औषधिय गुण रहा होता है इसे उबाल के खाया जा सकता है। इसमें होने वाले रोम जैसे पतले कांटे हो जाने वाले फर्मिक अम्ल (Formic acid) के वजह से जलाने वाले हिस्टामाइन (Histamine) होता है जो सुजाने वाला और पीड़ादायक होता है किन्तु इसे पानी में उबालने के बाद इन तत्वों का नाश हो जाता है। इसके इन्ही दुर्गुणों के कारण पहले यातना देने तथा सजा देने के लिए इसका प्रयोग किया जाता था।

इसमें मिलने वाले विटामिन ए,विटामिन सी, विटामिन डी लौहतत्व (Iron), पोटासियम, म्यागानिज, कैल्सियम जैसे पौष्टिक पदार्थ के कारण उत्तरी तथा पूर्वी युरोप में इसकी करी (Nettle soup) लंबे समय से प्रचलित रही है। इसमें २५% सम्म् प्रोटीन होता है इसलिए यह शाकाहारियों की लिए अति उत्तम भोजन है। यह अति मूल्यवान 'गउडा चीज'(Gouda) और यार्ग (Yarg) में स्वाद के लिए प्रयोग किया जाता है। नेपाल की पहाड़ी क्षेत्र में जनसंख्या की वृध्दि तथा अन्य झाड़ों के प्रसार के कारण यह पहले जैसा सभी जगह नहीं मिलता है|

* कन्डाली का रेखा चित्रकन्डाली का रेखा चित्र
* कन्डाली का पौधा कन्डाली का पौधा
* कन्डाली के पत्तों में लिपटे हुवे यार्ग चीजकन्डाली के पत्तों में लिपटे हुवे यार्ग चीज
* कन्डाली की डालीकन्डाली की डाली
**करतल कमल कमल दल नयन** (असमिया: কৰতল কমল কমল দল নয়ন) असम के प्रख्यात कवि, समाज सुधारक, दार्शनिक तथा धार्मिक मार्गदर्शक श्रीमन्त शंकरदेव द्वारा रचित एक कविता है। इस कविता में भगवान विष्णु के रूप का वर्णन किया गया हैं, जो अपने कर, अर्थात हाथ में कमल थामे रखते हैं, और जिनकी आंखें भी कमल सदृश हैं। श्रीमन्त शंकरदेव के वैष्णव एकशरण धर्म में भगवान विष्णु को विशेष महत्व प्रदान किया जाता है।

लेखन
----

'करतल कमल' असमिया साहित्य मे एक विशेष स्थान रखता हैं, क्योंकि यह श्रीमंत शंकरदेव के पेहले कवितओं मे से एक हैं, जिनके साहित्य कर्म ने बाद में असम के समाज व्यवस्था को पूर्णतः परिवर्तित करके रख दिया।

श्रीमंत शंकरदेव ने गुरु माधव कंदलि के पास अपनी शिक्षा आरम्भ की थी। 'करतल कमल' रचना करने से पूर्व उनको केवल स्वर वर्ण (अ, आ आदि) और व्यंजन वर्ण (क, ख आदि) सिखाए गए थे। अपने शिक्षा के प्रारंभिक काल मे रहे शंकरदेव को उस समय स्वरचिह्नो की, अर्थात मात्राओं की शिक्षा नही दी गई थी। इसके बावजूद श्रीमंत शंकरदेव ने यह कविता लिखी थी अपनी साहित्यिक कला का प्रकाश करते हुए। इसी कारण से, **इस कविता में किसी भी स्वरचिह्न या मात्रा का प्रयोग नही हुआ है**। शंकरदेव ने १२ वर्ष की आयु में कविता लिखी थी।

बोल
---

### असमिया लिपि में

কৰতল কমল কমল দল নয়ন।  

ভব দব দহন গহন-বন শয়ন ॥  

নপৰ নপৰ পৰ সতৰত গময়।  

সভয় মভয় ভয় মমহৰ সততয়॥  

খৰতৰ বৰ শৰ হত দশ বদন।  

খগচৰ নগধৰ ফনধৰ শয়ন॥  

জগদঘ মপহৰ ভৱ ভয় তৰণ।  

পৰ পদ লয় কৰ কমলজ নয়ন॥

### देवनागरी लिपि में

करतल कमल कमल दल नयन।

भवदव दहन गहन वन शयन॥

नपर नपर पर शततर गमय।

सभय मभय भय ममहर शततय॥

खरतर वरसर हतदश वदन।

खगचर नगधर फनधर शयन॥

जगदघ मपहर भवभय तरण।

परपद लयकर कमलज नयन॥

सन्दर्भ
-------

1. 1 2  "The Master's first masterpiece". atributetosankaradeva.org. 2008-04-16. अभिगमन तिथि 13 January 2013.
2. 1 2  "Assam Info Srimanta Sankardeva".
3. ↑  "Sankardeva At the tol". atributetosankaradeva.org. 24 December 2008. अभिगमन तिथि 12 January 2013.
4. 1 2  "Barpeta Satra site". barpetasatra.org. अभिगमन तिथि 15 February 2017.
5. ↑  "বৰআতা". *xobdo.org*. xobdo.org. अभिगमन तिथि 11 March 2019.
**एड्वर्ड जोसफ़ स्नोडेन** (Edward Joseph Snowden, जन्म: जून 21, 1983) एक अमेरिकी खुफिया-सूचना प्रकटक हैं और उन्होनें मीडिया के द्वारा संयुक्त राज्य अमेरिका और  ब्रिटेन की सरकारों के कुछ गुप्त ‘जन निगरानी कार्यक्रमों’ के वर्गीकृत विवरणों को सार्वजनिक किया है। इससे पूर्व यह अमेरिका की नेशनल सेक्यूरिटी एजेंसी (एनएसए) के एक तकनीकी ठेकेदार और उससे भी पहले सेंट्रल इंटेलिजेंस एजेंसी (सीआईए) के एक कर्मचारी थे। मई 2013 में स्नोडेन ने अमेरिका से पलायन किया है। 14 जून 2013 को, संयुक्त राज्य अमेरिका के संघीय अभियोजकों ने स्नोडेन पर सरकारी संपत्ति की जासूसी और चोरी के आरोप लगाये हैं। हांगकांग में यह अमेरिकी निगरानी कार्यक्रम की जानकारी सार्वजनिक करने से पहले परामर्शदाता फर्म बूज़ एलन हैमिल्टन में काम करते थे, जो एनएसए को अपनी सेवाएँ उपलब्ध कराती है। गुप्त जानकारी लीक करने के बाद यह 23 जून 2013 को हांगकांग छोड़ कर मॉस्को चले गए थे। 1 अगस्त 2013 को स्नोडेन को रूस की सरकार द्वारा एक वर्ष के लिए अस्थायी शरण प्रदान की गयी है, जहाँ वो जून 2013 के बाद से रह रहे हैं।

स्नोडेन ने मुख्य रूप से गुप्त सूचना का प्रकटन लंदन के गार्जियन के ग्लेन ग्रीनवाल्ड को किया और उस समय वो एनएसए की एक ठेकेदार संस्था बूज एलेन हैमिल्टन में "बुनियादी ढांचा विश्लेषक" के पद पर कार्यरत थे। इस सूचना के आधार पर गार्जियन ने जून से जुलाई 2013 में खुलासों को एक श्रृंखला के रूप में प्रकाशित किया और इस तरह विभिन्न निगरानी कार्यक्रमों को सार्वजनिक किया जिनमें अमेरिका और यूरोपीय टेलीफोन मेटाडाटा का अंतरावरोधन (इंटरसेप्ट) और प्रिज़्म (PRISM), एक्सकीस्कोर (XKeyscore) और टेम्पोरा (Tempora) इंटरनेट निगरानी कार्यक्रम शामिल हैं। संयुक्त राज्य अमेरिका के इतिहास में स्नोडेन के खुलासे एनएसए सुरक्षा भंग मामलों में सबसे बड़े मामले हैं। 

स्नोडेन के प्रकटन विवाद का विषय बन गये हैं। जहां कुछ लोग उसे एक गद्दार मानते हैं वहीं कुछ लोगों को लिए वो एक नायक और व्हिसलब्लोअर है। स्नोडेन ने इस इन खुलासों के बाद अपनी सफाइ में कहा है कि उसने यह लोगों को यह बताने के लिए किया है कि जो उनके नाम पर लिया जाता है वस्तुत: उनके विरुद्ध किया जाता है। अमेरिकी सरकार के अधिकारियों ने उसके इन प्रयासों का यह कह कर विरोध किया है कि इन खुलासों से अमेरिका के हितों को नुकसान हुआ है और आतंकवाद के विरुद्ध युद्ध में अमेरिका की स्थिति कमजोर हुई है। इस बीच, मीडिया के खुलासों ने संयुक्त राज्य अमेरिका और विश्व के अन्य हिस्सों में जन निगरानी, सरकारी गोपनीयता और राष्ट्रीय सुरक्षा और सूचना निजता के बीच संतुलन पर बहस छेड़ दी है।

सन्दर्भ
-------

1. ↑  Ackerman, Spencer (जून 10, 2013). "Edward Snowden failed in attempt to join US army's elite special forces unit". *द गार्डियन*. मूल से 19 जून 2013 को पुरालेखित. अभिगमन तिथि जून 17, 2013. The army did confirm Snowden's date of birth: June 21, 1983.
2. ↑  "स्नोडेन ने रूस को शुक्रिया कहा, अमरीका निराश". बीबीसी हिन्दी. 2 अगस्त 2013. मूल से 4 अगस्त 2013 को पुरालेखित. अभिगमन तिथि 2 अगस्त 2013.
खंभात की खाड़ी, जहाँ कल्पसर परियोजना मूर्त रूप लेगी
गुजरात(भारत) राज्य के दक्षिणी भाग में ज्वारीय शक्ति पैदा करने तथा पीने, सिंचाई और औद्योगिक उद्देश्यों के लिए ताजा पानी की एक विशाल जलाशय की स्थापना के लिए खंभात की खाड़ी के पार **कल्पसर परियोजना** (Kalpasar Project) अंतर्गत एक बाँध के निर्माण की परिकल्पना की गई है। इस बाँध के ऊपर एक दस लेन सड़क का लिंक भी बनाया जाएगा जो सौराष्ट्र और दक्षिण गुजरात के बीच की दूरी को बहुत कम कर देगा।

अर्थशास्त्र
-----------

राज्य सरकार ने एक विज्ञप्ति में कहा है कि इस परियोजना पर ५५,००० करोड़ रुपये (११.७ अरब अमरीकी डॉलर) खर्च होगा और इसके सन् २०२० तक पूरा होने की संभावना है। इस ताजे पानी की विशाल जलाशय की जल भंडारण क्षमता १६,७९१ मिलियन क्यूबिक मीटर होगी। खंभात की खाड़ी के पार ३५ कि॰मी॰ लंबा यह बाँध भावनगर में घोघा और भरूच जिले के हंसोत को आपस में जोड़ेगा, जिससे इन दोनों की बीच की दूरी २२५ कि॰मी॰ कम हो जायेगी। इस पर ५८८० मेगावाट क्षमता का एक ज्वारीय विद्युत उत्पादन घर स्थापित होगा।

वर्तमान स्थिति
--------------

* गुजरात सरकार की कल्पसर परियोजना अंतर्गत विशाल जलाशय स्थापना के लिए खंभात की खाड़ी पर बाँध के निर्माण की परिकल्पना सन् २०१२ में शुरू होने की उम्मीद है।
* एम॰एस॰ पटेल, सचिव कल्पसर परियोजना, गुजरात सरकार ने कहा है कि "इस परियोजना को फास्ट ट्रेक पर डाल दिया गया है और यह २०१२ तक शुरू होकर सात साल के आस-पास पूरी हो जायेगी। "
* सन् २००८ में परियोजना सलाहकार बी॰एन॰ नवलावाला ने मुख्यमंत्री नरेंद्र मोदी से कहा था कि परियोजना वर्ष २०१० -११ तक शुरू होगी। यह नई घोषणा तब की गई जब पटेल गुजरात के तटीय क्षेत्रों में भूजल प्रबंधन पर एक कार्यशाला को संबोधित कर रहे थे।
कांच मेंढक (या पारदर्शी मेंढक) सेंट्रोलाइनिडे परिवार का उभयचर प्राणी है। ज्यादातर कांच के मेंढक का सामान्य रंग हल्का हरा होता है तथा इस परिवार के कुछ सदस्यों की पेट की त्वचा पारदर्शी पायी जाती है। दिल, यकृत, और जठरांत्र संबंधी मार्ग सहित आंतरिक आंत, त्वचा के माध्यम से दिखाई देते हैं, इसलिए इसे कांच का मेंढक कहा जाता है।

वर्गीकरण
--------

1872 में मध्यवर्ती इक्वाडोर में इकट्ठा किए गए नमूने के आधार पर, सेंट्रॉलीन की पहली वर्णित प्रजाति "विशाल" ग्क्कोओइडियम थी। इसका नामांकरण मार्कोस जिमेनेज डे ला एस्पाडा के नाम पर हुआ है। 1950 और 1970 के दशक के बीच, मध्य अमेरिका कांच मेंढकों की अधिकांश प्रजातियां के लिए जाने जाता था, विशेष रूप से पनामा और कोस्टा रिका. जहां टेलर और जय एम सावेज ने काफी काम किया, थोड़ी बहुत प्रजातियाँ दक्षिण अमेरिका में भी पाई गई।

लक्षण
-----

ग्लास मेंढक आम तौर पर छोटे और 3 से 7.5 सेमी के होते हैं. उनके शरीर के अधिकांश हिस्से हरे रंग के होते, जो शरीर के निचली पारदर्शी सतह को बचाने के काम आता है। अधिकतर ग्लास मेंढ़क वृक्षवासी हैं। वे प्रजनन काल के दौरान नदियों और झरनों के पास रहते हैं। सामान्यतः अंडे बहते पानी पर लटकी डालियों या पेड़ के पत्तों पर देते है. कुछ प्रजातियाँ, झरने या नदी के पास के पत्थर पर अंडे देती है. पत्ते पर अंडे बिछाने की विधि अलग अलग प्रजातियों की अलग होती है।

बाहरी कड़ियाँ
-------------

|  |  |
| --- | --- |
|  | **Centrolenidae** से संबंधित मीडिया विकिमीडिया कॉमंस पर उपलब्ध है।  |

|  |  |
| --- | --- |
|  | विकिस्पीशीज़ पर सूचना मिलेगी, ***Centrolenidae*** के विषय में  |

* Amphibian Species of the World
* Centrolenidae in AmphibiaWeb Ecuador
* Centrolenidae in AmphibiaWeb
* Glassfrogs (Centrolenidae) Project
* Centrolenidae in the Tree of Life site
* Centrolenidae in ITIS
* Research on Centrolenidae
* Centrolenidae in Livingunderworld.org
* Centrolenidae in Animal Diversity Web
* Centrolenidae en InfoNatura
* Fleischmann’s glass frog at National Geographic
* Various Frog Species
* 
* कांच जैसे पारदर्शी मेंढक की खोज
एक **काउंटी शहर** या **काउण्टी शहर** ब्रिटेन और आयरलैंड में किसी भी काउण्टी का सबसे महत्वपूर्ण शहर है। संयुक्त राज्य अमेरिका में शहर को काउण्टी सीट कहा जाता है। 1889 में अंग्रेजी काउंटी परिषदों की स्थापना के बाद, नई परिषदों का मुख्यालय आमतौर पर प्रत्येक काउंटी के काउंटी शहर में स्थित था। हालाँकि, एक काउंटी शहर की अवधारणा इन परिषदों की स्थापना से पहले की है।

यह वह स्थान हो सकता है जहां **काउंटी परिषद** का मुख्यालय स्थित है, या वह स्थान जहां अदालतें हैं। यह आमतौर पर सैकड़ों वर्षों से काउंटी शहर रहा है। यह काउंटी का सबसे बड़ा या सबसे महत्वपूर्ण शहर भी हो सकता है। काउंटी शहर में या उसके आस-पास अक्सर एक विश्वविद्यालय होता है। शहर काउंटी शहर भी हो सकते हैं, जैसे कि हियरफोर्ड, या डरहम सिटी।

एक काउंटी शहर की अवधारणा खराब परिभाषित और अनौपचारिक है। कुछ काउंटियों में उनके प्रशासनिक निकाय कहीं और स्थित हैं। उदाहरण के लिए, लैंकेस्टर लंकाशायर का काउंटी शहर है, लेकिन काउंटी परिषद प्रेस्टन में स्थित है। काउंटी की सीमाओं में परिवर्तन के कारण कुछ काउंटी शहर अब प्रशासनिक काउंटी के भीतर स्थित नहीं हैं। उदाहरण के लिए, नॉटिंघम को नॉटिंघमशायर के बाकी हिस्सों से अलग एकात्मक प्राधिकरण द्वारा प्रशासित किया जाता है।

### इंग्लैंड के ऐतिहासिक काउंटी

यह सूची स्थानीय सरकार अधिनियम 1888 से पहले के काउंटी कस्बों को दिखाती है।

| काउंटी | काउंटी नगर |
| --- | --- |
| बेडफ़र्डशायर | बेडफोर्ड |
| बकिंघमशायर | आयल्सबरी |
| सफ़क | इप्सविच |
| एसेक्स | चेम्सफोर्ड |
| चेशायर | चेस्टर |
| डेवन | एक्सेटर |
| सरी | गिल्डफोर्ड |
| हरफ़र्डशायर | हियरफोर्ड |
| श्रॉपशायर | श्रूस्बरी |
| स्टैफ़र्डशायर | स्टैफ़र्ड |
| कॉर्नवल | ट्रुरो |
| वरिकशायर | वारविक |
**कल्याण मल लोढ़ा** (२१ सितम्बर १९२१ - २१ नवम्बर २००९) हिन्दी के लब्धप्रतिष्ठित साहित्यकार व जोधपुर विश्वविद्यालय के पूर्व कुलपति थे। आप अपनी ओजपूर्ण वाक्शैली के लिए देश भर जाने जाते थे। विविध सम्मेलनों में आपने अपना ओजश्वी वक्तव्य देकर हिंदी का मान बढाया. आप के के बिरला फाउन्डेसन, भारतीय विद्या भवन, भारतीय भाषा परिषद्, भारतीय संस्कृति संसद सरीखी देश की सुप्रसिद्ध संस्थावों से जुड़े हुए थे।

जीवनी
-----

२९ सितम्बर १९२१ को राजस्थान में जन्मे प्रोफ़ेसर लोढ़ा ने १९४३ में इलाहाबाद विश्वविद्यालय, प्रयाग से हिंदी में एम ए किया। सन १९४५ में आप पश्चिम बंगाल की राजधानी कलकत्ता आकर बस गए। कलकत्ता के जयपुरिया कॉलेज में आप हिंदी के विभाध्यक्ष नियुक्त हुए. १९४८ में कलकत्ता विश्वविद्यालय में अंशकालिक प्राध्यापक के रूप में काम शुरू किया, फिर १९५३ में पूर्णकालिक प्राध्यापक नियुक्त हुए. १९६० में आप रीडर बने और १९७४ में प्रोफ़ेसर. १९६० से ८० तक आप कलकत्ता विश्वविद्यालय में हिंदी के विभागाध्यक्ष रहे. इस लम्बे कार्यकाल में आपने हिंदी की विकास यात्रा में नए आयाम स्थापित किये. हिंदी के सुविख्यात विद्वान तथा उत्तर प्रदेश के पूर्व राज्यपाल आचार्य विष्णुकांत शास्त्री कलकत्ता विश्वविद्यालय में प्रोफ़ेसर लोढ़ा के शिष्य रहे. सन १९७९ से ८० तक आप राजस्थान के जोधपुर विश्वविद्यालय के कुलपति नियुक्त किये गए। एक वर्ष के पश्चात आप पुनः कलकत्ता आ गए फिर सन १९८६ में आपने कलकत्ता विश्वविद्याला से अवकाश ग्रहण किया।

कार्य
-----

प्रोफ़ेसर लोढ़ा ने ५० से अधिक शोध निबंध लिखे. आपने दर्जनों पुस्तकों की रचना की, जिनमे प्रमुख हैं- वाग्मिता, वाग्पथ, इतस्ततः, प्रसाद- सृष्टी व दृष्टी, वागविभा, वाग्द्वार, वाक्सिद्धि, वाकतत्व आदि. इनमे वाक्द्वार वह पुस्तक है, जिसमे हिंदी के स्वनामधन्य आठ साहित्यकारों - तुलसी, सूरदास, कबीर, निराला, मैथिलीशरण गुप्त, जयशंकर प्रसाद, महादेवी वर्मा, माखनलाल चतुर्वेदी के साहित्यिक अवदानों का सुचिंतित तरीके से मूल्यांकन किया गया है। प्रोफ़ेसर लोढ़ा ने प्रज्ञाचक्षु सूरदास, बालमुकुन्द गुप्त-पुनर्मूल्यांकन, भक्ति तत्त्व, मैथिलीशरण गुप्त अभिनन्दन ग्रन्थ का संपादन भी किया।

सम्मान एवं पुरस्कार
-------------------

प्रोफ़ेसर लोढ़ा को उनके साहित्यिक अवदानों के लिए मूर्तिदेवी पुरस्कार, केंद्रीय हिंदी संसथान, आगरा से राष्ट्रपति द्वारा सुब्रमण्यम सम्मान, अमेरिकन बायोग्राफिकल सोसाइटी अदि ने सम्मानित किया।

बाहरी कड़ियाँ
-------------

* मैं सदैव तुम्हारे साथ हूं, दूर नहीं - लोढ़ा
**कल्पना देवी थोडम** (जन्म 24 दिसम्बर 1989) एक भारतीय जुडोका (जुडो अभ्यासकर्ता) है।ग्लासगो, स्कॉट्लैण्ड में हुए 2014 राष्ट्रमंडल खेल में महिलाओं की 52 किलोग्राम वज़न श्रेणी में उन्होंने कांस्य पदक (ब्रोन्ज़ मेडल) जीता था।

कैरियर
------

एक जुडो अभ्यास्कर्ता के रूप में कल्पना थोडम ने 1998 में गुवाहाटी में हुए उप-जुनियर राष्ट्रिय प्रतियोगिता में रजत पदक जीता।इसके बाद उन्होंने जुनियर राष्ट्रिय प्रतियोगिता में चार स्वर्ण पदक जीते और जुनियर एशियाई जुडो प्रतियोगिता में एक स्वर्ण पदक जीता।2010 में उन्होंने सिंगापुर में हुए राष्ट्रमंडल जुडो प्रतियोगिता में स्वर्ण पदक जीता।2013 में उज़्बेकिस्तान के ताशकंद में आयोजित अंतर्राष्ट्रीय जुडो महासंघ (आइ.जे.एफ.) ग्रेण्ड प्रिक्स में पदक जीतने वाली वे पहली भारतीय बनीं जहां उन्होंने कांस्य पदक जीता।

सन्दर्भ
-------

1. ↑  "संग्रहीत प्रति". मूल से 25 जून 2018 को पुरालेखित. अभिगमन तिथि 25 जून 2018.
2. ↑  "संग्रहीत प्रति". मूल से 10 दिसंबर 2018 को पुरालेखित. अभिगमन तिथि 28 जून 2018.
3. ↑  "संग्रहीत प्रति". मूल से 21 जुलाई 2018 को पुरालेखित. अभिगमन तिथि 28 जून 2018.

बाहरी कड़ियाँ
-------------

* जुडो में विश्व कप जीतने वालीं कल्पना देवी
**कावेरी झा** (जन्म २१ मई १९८३) एक भारतीय फ़िल्म अभिनेत्री है। वे हिन्दी, मलयालम, तेलगू, तमिल फ़िल्मों में कार्य कर चुकी है। कला विषय में उपाधी ग्रहण करने के बाद झा ने अपने फ़िल्मी करियर की शुरुआत भूल भुलैया में 2007 से की। कावेरी एयर इंडिया में एयर होस्टेस के पद पर भी काम कर चुकीं हैं। सन् 2005 में कावेरी ने फेमिना मिस इंडिया में *सुश्री व्यक्तित्व* पुरस्कार से सम्मानित हुईं। दक्षिण भारत में कावेरी झा अपने स्वतंत्र व्यव्हार के लिए जानी जाती हैं।

शुरूआती जीवन व पार्श्वभूमी
--------------------------

कावेरी का जन्म बिहार के सीतामढ़ी में हुआ था। उनके पिता एक सरकारी कर्मचारी थे। कावेरी बचपन में लड़कों जैसे रहती थी, उन्होंने अपने पिता की पार्श्वभूमी को अपने परिवार के रहन सहन पर बेहद प्रभावी बताया।

करियर
-----

*सुश्री व्यक्तित्व* पुरस्कार प्राप्त करने के कावेरी ने मॉडलिंग से अपने करियर की शुरुवात की। साजिद खान के नेतृत्व में उन्होंने टीवी शो की मेजबानी भी की हैं। इसके अलावा उनकी अन्य फिल्मों में *हैज्जैक*, *फ्लैट*, *बम् बम् बोले* और *जेल* जैसीं फिल्में शामिल हैं। इसके बाद उन्होंने कई विज्ञापनों में भी उल्लेखनीय कार्य किया है। कावेरी ने दक्षिण भारतीय सिनेमा जगत में सभी फिल्मों में बतौर अभिनेत्री से अपनी शुरुआत की है। अभिनय के लिए उन्हें समीक्षकों द्वारा बेहद सराहा गया है। उन्होंने आगे चलकर भिन्न-भिन्न प्रकार के किरदार अदा किए व उनके अभिनय व किरदारों ने हिन्दी फ़िल्म अभिनेत्रियों की एक नई कल्पना को जन्म दिया। आज के समय में कावेरी झा दक्षिण भारतीय सिनेमा के सफल अभिनेत्रियों में गिनी जातीं हैं।

प्रमुख फिल्में
--------------

| वर्ष | फ़िल्म | चरित्र | टिप्पणी |
| --- | --- | --- | --- |
| 2007 | भूल भुलैया | गिरिजा उपाध्याय |  |
| 2007 | नागरम |  |  |
| 2006 | हैज्जैक | पूजा मदन |  |
| 2006 | ना गर्लफ्रेंड बग रिच |  |  |
| 2006 | सलीम |  |  |
| 2005 | जेल | सबीना घनी |  |
| 2005 | ए फ्लैट | प्रीती |  |
| 2004 | कंधार | एयर होस्टेस |  |
| 2004 | बम् बम् बोले | बानी |  |
|

सन्दर्भ
-------

1. ↑  Savouring beginner’s luck Archived 2010-09-08 at the Wayback Machine *The Hindu*, Aug 01, 2008
2. ↑  "संग्रहीत प्रति". मूल से 4 मई 2012 को पुरालेखित. अभिगमन तिथि 6 जून 2012.

बाहरी कड़ियाँ
-------------
**कुंदुरी** या **कुंदरू** (*Coccinia grandis, Kovakka* अथवा *Coccinia indica*) एक उष्णकटिबंधीय लता है। यह सारे भारत में स्वतः भी उगती है और कुछ जगहों पर इसकी खेती भी की जाती है। 

इसकी जड़ें लंबी और फल २ से ५ सें. मी. लंबे और १ से २.५ सें. मी. व्यासवाले अंडाकार अथवा दीर्घवृत्ताकार होते हैं। फल कच्चा रहने पर हरे और सफेद धारियों से युक्त होता है। पक जाने पर इसका रंग चटक सिंदूरी हो जाता है। कच्चे फल तरकारी बनाने के काम आते हैं और पकने पर ये ताजे भी खाए जाते हैं। कुछ लोग पके हुए फलों को शक्कर में पाग देते हैं।

पका[*मृत कड़ियाँ*] हुआ लाल कुंदुरी फल
कुंदुरी की पत्तियाँ, पके फल एवं फूल
कुंदरू के कच्चे फल
कुंदुरी के फलों के रासायनिक विश्लेषण से निम्नांकित मान प्राप्त हुए हैं:

आर्द्रता ९३.१० प्रतिशत
कार्बोहाइड्रेट ०३.५० प्रतिशत
प्रोटीन ०१.२० प्रतिशत
खनिज पदार्थ ००.५० प्रतिशत
वसा ००.१०
कैल्सियम ००.४० प्रतिशत
तंतु ०१.६० प्रतिशत
फास्फोरस ००.०३ प्रतिशत
कुंदुरी की जड़ों, तनों और पत्तियों के अनेक विरचनों का उल्लेख देशी ओषधियों में पाया जाता है जिसके अनुसार इसे चर्म रोगों, जुकाम, फेफड़ों के शोथ तथा मधुमेह में लाभदायक बताया गया है।

*श्वसनकसनतृष्णायक्ष्मपित्ताश्रपित।* 
*ज्वरदवथुकफघ्नस्तन्यकृद् बिम्बमाहुः॥* -- वैद्यवतांशः (लोलिम्बराज) 
बिम्ब (कुन्दुरी) के फल के सेवन से श्वसन, खांसी, भूख, पित्त सम्बन्धी रोग, ज्वर आदि का नाश होता है। कुन्दरी कफघ्न (कफ को मारने वाला) है।

इन्हें भी देखें
---------------

* परवल

सन्दर्भ
-------

1. ↑  Pacific Island Ecosystems at Risk (2003). "Invasive plant species: Coccinia grandis". मूल से 25 फ़रवरी 2010 को पुरालेखित. अभिगमन तिथि 10 February 2010.

बाहरी कड़ियाँ
-------------

* कई आयुर्वेदिक गुण हैं कुंदरू में (वेबदुनिया)
* कुंदरू से करें डायबिटीज पर नियंत्रण (वेबदुनिया)
* कुंदरू की जैविक उन्नत खेती
* डायबिटीज में देशी दवाओं की उपयोगिता[*मृत कड़ियाँ*]
* ब्लड शुगर को घटाता है कुंदरू (नवभारत टाइम्स)
* कुन्दरू[*मृत कड़ियाँ*]
अफ़्ग़ानिस्तान का कुंदुज़ प्रान्त (लाल रंग में)
**कुंदुज़** (पश्तो: كندز‎, अंग्रेजी: Kunar) अफ़्ग़ानिस्तान का एक प्रांत है जो उस देश के उत्तर-पूर्व में स्थित है। इस प्रान्त का क्षेत्रफल ८,०४० वर्ग किमी है और इसकी आबादी सन् २००९ में लगभग ८.२ लाख अनुमानित की गई थी। इस प्रान्त की राजधानी कुंदुज़ शहर है। इस प्रान्त में ताजिक और पश्तून लोगों की बहुतायत है, लेकिन यहाँ बहुत उज़बेक लोग भी रहते हैं। इसकी उत्तरी सीमा ताजिकिस्तान से लगती है। कुंदुज़ नदी यहाँ का एक महत्वपूर्ण जल-स्रोत है और यह अमु दरिया की एक उपनदी है। यही अमु दरिया कुंदुज़ प्रान्त और उसके उत्तर में स्थित ताजिकिस्तान के बीच की अंतर्राष्ट्रीय सीमा भी है। कुंदुज़ प्रान्त पश्चिम में मज़ार-ए-शरीफ़ तथा दक्षिण में काबुल से सड़क द्वारा जुड़ा हुआ है। इसके अलावा यह ताजिकिस्तान से भी सड़क द्वारा संयुक्त है।

विवरण
-----

कुंदुज़ प्रांत में ७ ज़िले है। सन् २००१ में तालिबान के पतन के समय यह अफ़गानिस्तान का सबसे आखिरी शहर था जिसने समर्पण किया। हज़ारों पाकिस्तानी सैनिक, कर्मचारियों तथा कई अल-क़ायदा और तालिबान के सदस्यों को पाकिस्तानी वायु सेना द्वारा सुरक्षित तरीके ले उठा लिया गया था। इस घटना को *शैतान का उत्थान* की संज्ञा मिली थी।

इन्हें भी देखें
---------------

* अफ़्ग़ानिस्तान

सन्दर्भ
-------

1. ↑  The World Factbook: Afghanistan (अंग्रेज़ी) Archived 2017-09-20 at the Wayback Machine, Central Intelligence Agency (सी आइ ए), Accessed 27 दिसम्बर 2011

| * दे
* वा
* सं
अफ़ग़ानिस्तान के प्रांत |
| --- |
| बदख़्शान  •  बादग़ीस  •  बग़लान  •  बल्ख़  •  बामयान  •  दायकुंदी  •  फ़राह  •  फ़ारयाब  •  ग़ज़नी •  ग़ोर  •  हेलमंद  •  हेरात  •  जोज़जान  •  काबुल  •  कंदहार  •  कापीसा  •  ख़ोस्त  •  कुनर  •  कुंदुज़  •  लग़मान  •  लोगर  •  नंगरहार  •  नीमरूज़ •  नूरिस्तान  •  ओरूज़्गान  •  पकतिया  •  पकतीका  •  पंजशीर  •  परवान  •  समंगान  •  सर-ए-पोल  •  तख़ार  •  मैदान वरदक  •  ज़ाबुल |  |
**कलात** (उर्दू: قلات‎), बलोची: Kalát,قلات) पाकिस्तान के बलुचिस्तान प्रान्त के कलात जिले में स्थित एक ऐतिहासिक नगर एवं मुख्यालय है। 

इस नगर पर अंग्रेजों ने १९३९ ई. में अपना अधिकार जमाया था। यह पहले ब्रिटिश भारत का और इसके उपरान्त पाकिस्तान का एक स्वतंत्र राज्य था, जो १२ अप्रैल, १९५२ ई. से बलूचिस्तान के अन्य स्वतंत्र राज्य, लास बेला, खुरान और मकरान के साथ पाकिस्तान में सम्मिलित कर लिया गया। १९४७ ई. में पाकिस्तान के निर्माण के उपरान्त भी कलात एक स्वतंत्र राज्य था और बलूचिस्तान के उपर्युक्त तीनों स्वतंत्र राज्यों पर भी सामान्यत: कलात का ख़ान ही राज्य करता था। पाकिस्तान में सम्मिलित होने पर एक आज्ञा द्वारा पाकिस्तान सरकार ने कलात के वर्तमान खान को, अपने अंतिम समय तक के लिए, उपर्युक्त राज्यों के अध्यक्ष पद पर रहने की स्वीकृति दे दी है। उसके बाद अध्यक्ष का चुनाव शासकों की एक सभा द्वारा हुआ करेगा।

कलात है जो क्वेटा से १३५ किमी दक्षिण में समुद्रतल से ६,७८० फुट की ऊँचाई पर स्थित है। यह नगर दीवारों से घिरा है, परंतु अब इनके बाहर भी आबादी का विस्तार हो गया है। कलात के खान का राजभवन एक दर्शनीय गढ़ के भीतर स्थित है, परंतु नगर के अधिकांश गृह मिट्टी द्वारा निर्मित हैं। उपर्युक्त गढ़ के चारों ओर स्थित घाटियाँ घनी बसी हैं जिनमें ऊँचाई की अधिकता तथा तापक्रम की विषमता होते हुए भी खेती खूब होती है। यह नगर कुज़दर, गंडावा, नुश्की, क्वेटा और अन्य नगरों को जानेवाले यात्रीमार्गो का केंद्र है।
दिल्ली के विद्यालय में विद्यार्थी
**काउन्सिल फ़ौर द़ी इंडियन स्कूल सर्टिफ़िकेट ऍग्ज़ामिनेशन्ज़** (**ICSE**) भारत का एक निजी, गैर-सरकारी शिक्षा बोर्ड है। यह बोर्ड १९५६ में आंग्ल-भारतीय शिक्षा हेतु हुई एक अन्तर्राष्ट्रीय बैठक में संगठित किया गया था। इसका मुख्यालय नयी दिल्ली में स्थित है। 
यह भारत में दो परीक्षाएं संचालित करता है:

* इंडियन सर्टिफ़िकेट ऑव़ सैकेण्डरी ऍजुकेशन

यह दसवीं कक्षा के समकक्ष परीक्षाएं होती हैं।

* इंडियन स्कूल सर्टिफ़िकेट

यह बारहवीं कक्षा के समकक्ष परीक्षाएं होती हैं।
CISCE निजी उम्मीदवारों को स्वीकार नहीं करता है और वे केवल (अंग्रेजी माध्यम से आना चाहिए) CISCE से संबद्ध स्कूलों. परीक्षा का माध्यम अंग्रेजी भारतीय भाषा कागज के अलावा है। परीक्षा के अंत में, 100 से बाहर अंक प्रत्येक विषय में प्रदान की जाती हैं और एक अलग पास प्रमाणपत्र लगभग सभी अन्य भारतीय शिक्षा बोर्डों की तरह समकक्ष (ग्रेड दिया जाता है युक्त). 

ध्यान दें कि सीबीएसई और CISCE के अलावा, भारत में सभी राज्यों भी अपने हाई स्कूल की शिक्षा के लिए अपने राज्य बोर्डों है।

बाहरी कड़ियाँ
-------------

* CISCE जालस्थल